               EUROPSKA KOMISIJA
            Bruxelles, 3.5.2017.
            COM(2017) 218 final
            Preporuka za
            ODLUKU VIJEĆA
            kojom se Komisija ovlašćuje za otvaranje pregovora o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije

               OBRAZLOŽENJE

               1.
                     KONTEKST PRIJEDLOGA

               •Razlozi i ciljevi prijedloga

                  Na temelju članka 50. Ugovora o Europskoj uniji svaka država članica može donijeti odluku o povlačenju iz Unije u skladu sa svojim ustavnim odredbama i ako donese tu odluku, o svojoj namjeri obavješćuje Europsko vijeće.

                  Dana 29. ožujka 2017. Ujedinjena Kraljevina obavijestila je Europsko vijeće o svojoj namjeri da se povuče iz Unije i Europske zajednice za atomsku energiju.

                  Člankom 50. Ugovora o Europskoj uniji predviđa se da, s obzirom na smjernice koje daje Europsko vijeće, Unija pregovara i sklapa s državom koja želi napustiti Uniju sporazum kojim se utvrđuju aranžmani njezina povlačenja, uzimajući u obzir okvir za njezin budući odnos s Unijom.

                  Napominje se da bi datum stupanja na snagu sporazuma o povlačenju trebao biti najkasnije 30. ožujka 2019., osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje u skladu s člankom 50. stavkom 3. Ugovora o Europskoj uniji. Ako do toga ne dođe, svi Ugovori Unije i Ugovor o osnivanju Europske zajednice za atomsku energiju prestaju se primjenjivati na Ujedinjenu Kraljevinu  30. ožujka 2019. u ponoć (po briselskom vremenu). Ujedinjena Kraljevina postat će treća zemlja na datum njezina povlačenja. Na isti se datum Ugovori prestaju primjenjivati i na prekomorske zemlje i područja koji imaju posebne odnose s Ujedinjenom Kraljevinom
                     1
                   i na europska područja za čije je vanjske odnose odgovorna Ujedinjena Kraljevina na koja se Ugovori primjenjuju na temelju članka 355. Ugovora o funkcioniranju Europske unije.

                  Europsko vijeće donijelo je smjernice 29. travnja 2017. S obzirom na te smjernice u ovoj se preporuci predlaže da Vijeće ovlasti Komisiju da otvori pregovore o sporazumu s Ujedinjenom Kraljevinom kojim se utvrđuju aranžmani njezina povlačenja iz Europske unije i Europske zajednice za atomsku energiju, imenuje Komisiju pregovaračem Unije i Komisiji dostavi pregovaračke smjernice.

                  Pregovori će se voditi s obzirom na smjernice Europskog vijeća, u skladu s pregovaračkim smjernicama i uzimajući u obzir rezoluciju Europskog parlamenta od 5. travnja 2017. Provodit će se postupni pristup pregovorima, kako je navedeno u smjernicama Europskog vijeća. Preporučene pregovaračke smjernice iz Priloga odnose se na prvu fazu pregovora, u kojoj se prioritet daje pitanjima koja su u ovoj fazi identificirana kao nužno potrebna da bi se osiguralo uredno povlačenje. Pregovaračke smjernice mogu se prema potrebi izmijeniti i dopuniti tijekom pregovora, osobito kako bi se u obzir uzelo ažuriranje smjernica Europskog vijeća i kako bi se obuhvatila sljedeća faza pregovora.

                  Sporazum o budućem odnosu između Unije i Ujedinjene Kraljevine može se dovršiti i sklopiti tek nakon što Ujedinjena Kraljevina postane treća zemlja. Međutim, člankom 50. Ugovora o Europskoj uniji propisuje se da se u sporazumu kojima se utvrđuju aranžmani za povlačenje u obzir uzme okvir za budući odnos s Unijom. U tu bi se svrhu, čim Europsko vijeće odluči da je ostvaren dovoljan napredak kako bi započela sljedeća faza, tijekom druge faze pregovora na temelju članka 50. trebao utvrditi općeniti dogovor s Ujedinjenom Kraljevinom o okviru za budući odnos.

                  Utvrđivanje prijelaznih aranžmana u okviru sporazuma o povlačenju, uključujući poveznice prema očekivanom okviru za budući odnos, s obzirom na ostvareni napredak ovisi o utvrđivanju dogovora između Unije i Ujedinjene Kraljevine za budući odnos, koji će se utvrditi u drugoj fazi pregovora. Stoga pitanja koja bi mogla biti dio tih prijelaznih aranžmana nisu obuhvaćena pregovaračkim smjernicama iz ove preporuke i utvrdit će se u sljedećoj fazi. Tim će se pristupom omogućiti učinkovito raspolaganje ograničenim rokom koji se člankom 50. Ugovora o Europskoj uniji propisuje za sklapanje sporazuma.

                  U skladu sa smjernicama Europskog vijeća, sljedeća temeljna načela primjenjivat će se jednako na pregovore o urednom povlačenju, na sve preliminarne i pripremne rasprave o okviru za budući odnos te na sve oblike prijelaznih aranžmana:

               –sporazum će se morati temeljiti na ravnoteži prava i obveza i osigurati ravnopravne uvjete;

               –očuvanje cjelovitost jedinstvenog tržišta isključuje sudjelovanje koje se temelji na sektorskom pristupu;

               –država koja nije članica Unije i koja nema iste obveze kao država članica ne može imati ista prava i iste koristi kao država članica;

               –za sudjelovanje na jedinstvenom tržištu potrebno je prihvaćanje četiriju sloboda;

               –pregovori s Ujedinjenom Kraljevinom vodit će se u jednom paketu. U skladu s načelom da se ni o čemu nije postigao dogovor dok se o svemu ne postigne dogovor, o pojedinačnim se pitanjima ne može zasebno postići dogovor. Unija će pregovorima pristupiti s ujedinjenim stajalištima isključivo na način koji je utvrđen u smjernicama Europskog vijeća i pregovaračkim smjernicama i neće se voditi zasebni pregovori između pojedinačnih država članica i Ujedinjene Kraljevine o pitanjima koja se odnose na povlačenje;

               –sporazumom će se poštovati neovisnost Unije u pogledu donošenja odluke te uloga Suda Europske unije.

               •Usklađenost s drugim politikama Unije

                  Pregovori i sporazum temeljeni na članku 50. Ugovora o Europskoj uniji u potpunosti će poštovati Ugovore i čuvati cjelovitost i neovisnost pravnog poretka Unije. Njima će se promicati vrijednosti, ciljevi i interesi Unije te osigurati usklađenost, učinkovitost i kontinuitet njezinih politika i djelovanja.

               •Temeljna prava

                  Prema članku 6. Ugovora o Europskoj uniji, Unija priznaje prava, slobode i načela određena Poveljom o temeljnim pravima Europske unije, koja ima istu pravnu vrijednost kao i Ugovori. Nadalje, temeljna prava, koja se jamče Europskom konvencijom za zaštitu ljudskih prava i temeljnih sloboda te koja proizlaze iz zajedničkih ustavnih tradicija država članica, opća su načela prava Unije.

                  Ta će se prava, slobode i načela i dalje u potpunosti čuvati i poštovati u Uniji tijekom pregovora s Ujedinjenom Kraljevinom na temelju članka 50. Ugovora o Europskoj uniji i nakon povlačenja Ujedinjene Kraljevine iz Unije.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Ujedinjena Kraljevina obavijestila je o svojoj namjeri da se povuče iz Europske unije. Zbog toga je članak 50. Ugovora o Europskoj uniji pravna osnova za pregovore o sporazumu o povlačenju i njegovo sklapanje. Napominje se da se u skladu s člankom 106. točkom (a) Ugovora o osnivanju Europske zajednice za atomsku energiju članak 50. Ugovora o Europskoj uniji primjenjuje i na Europsku zajednicu za atomsku energiju.

                  U skladu s člankom 218. stavkom 3. Ugovora o funkcioniranju Europske unije, na koji upućuje članak 50. Ugovora o Europskoj uniji, Komisija daje preporuke Vijeću koje donosi odluku kojom se odobrava otvaranje pregovora i kojom se imenuje pregovarač Unije.

               •Proporcionalnost

                  U ovoj se preporuci Vijeću predlaže da odobri otvaranje pregovora i da imenuje pregovarača Unije, kako je propisano člankom 50. Ugovora o Europskoj uniji u vezi s člankom 218. stavkom 3. Ugovora o funkcioniranju Europske unije. Pregovorima na temelju članka 50. Ugovora o Europskoj uniji nastojat će se osigurati uredno povlačenje Ujedinjene Kraljevine iz Unije. Budući da se sporazum o budućem odnosu između Unije i Ujedinjene Kraljevine može sklopiti tek nakon što Ujedinjena Kraljevina postane treća zemlja, pregovori se neće baviti pitanjima koja se odnose na okvir za budući odnos između EU-a i Ujedinjene Kraljevine, osim što će se taj okvir uzimati u obzir tijekom pregovora.

               •Odabir instrumenta

                  U skladu s člankom 50. Ugovora o Europskoj uniji, s Ujedinjenom Kraljevinom pregovara se o sporazumu kojim se utvrđuju aranžmani njezina povlačenja iz Europske unije.  Člankom 218. stavkom 3. Ugovora o funkcioniranju Europske unije propisuje se da Komisija daje preporuke Vijeću koje donosi odluku kojom se imenuje pregovarač Unije i kojom se odobrava otvaranje pregovora. Odluka Vijeća prikladan je instrument kojim Vijeće ovlašćuje Komisiju u tom pogledu.

               3.UTJECAJ NA PRORAČUN

                  Ne očekuje se da će ova preporuka u kojoj se predlaže da Vijeće imenuje pregovarača Unije i ovlasti Komisiju da otvori pregovore s Ujedinjenom Kraljevinom imati neposredan utjecaj na proračun kada je riječ o pregovaračkom postupku. Utjecaj na proračun sporazuma sklopljenog na temelju članka 50. Ugovora o Europskoj uniji, koji proizlazi iz prethodno navedenih pregovora, bit će izložen nakon što se iznesu relevantni prijedlozi o potpisivanju i zaključenju sporazuma o povlačenju.

               4.OSTALI ELEMENTI

               •Detaljno obrazloženje posebnih odredbi prijedloga

                  U članku 1. preporuke za odluku Vijeća Vijeće odobrava otvaranje pregovora i imenuje Komisiju pregovaračem Unije za sklapanje sporazuma s Ujedinjenom Kraljevinom kojim se utvrđuju aranžmani njezina povlačenja iz Europske unije i Europske zajednice za atomsku energiju.

                  U članku 2. preporuke za odluku Vijeća Vijeće utvrđuje da se pregovori provode s obzirom na smjernice koje je dalo Europsko vijeće i smjernice iz ovog Priloga.

                  Prilog preporuci za odluku Vijeća sadržava pregovaračke smjernice o sljedećim pitanjima:

               –prava građana;

               –jedinstveni financijski dogovor koji se odnosi na proračun Unije i raskid članstva Ujedinjene Kraljevine u institucijama i tijelima osnovanima Ugovorima te na sudjelovanje Ujedinjene Kraljevine u određenim fondovima i instrumentima koji se odnose na politike Unije;

               –aranžmani koji se odnose na robu stavljenu na tržište i postupke u tijeku temeljene na pravu Unije;

               –aranžmani koji se odnose na druga administrativna pitanja u vezi s funkcioniranjem Unije;

               –upravljanje sporazumom.

               •Objava Odluke i pregovaračkih smjernica iz Priloga

                  Komisija predlaže da Vijeće objavi Odluku o odobravanju otvaranja pregovora o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije i imenovanju Komisije pregovaračem Unije te pregovaračke smjernice iz Priloga toj Odluci.

               Preporuka za

               ODLUKU VIJEĆA

               kojom se Komisija ovlašćuje za otvaranje pregovora o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije

               VIJEĆE EUROPSKE UNIJE,

               uzimajući u obzir Ugovore, a posebno članak 50. Ugovora o Europskoj uniji u vezi s člankom 218. stavkom 3. Ugovora o funkcioniranju Europske unije,

               uzimajući u obzir smjernice Europskog vijeća od 29. travnja 2017.,

               uzimajući u obzir preporuku Europske komisije,

               budući da:

               (1)Dana 29. ožujka 2017. Ujedinjena Kraljevina Velike Britanije i Sjeverne Irske obavijestila je Europsko vijeće o svojoj namjeri da se povuče iz Unije.

               (2)Europsko vijeće je 29. travnja 2017. donijelo je smjernice kojima se definira okvir za vođenje pregovora na temelju članka 50. Ugovora o Europskoj uniji i utvrđuju opća načela koja će Unija slijediti tijekom pregovora.

               (3)S obzirom na smjernice Europskog vijeća Unija bi trebala pregovarati i sklopiti s Ujedinjenom Kraljevinom sporazum kojim se utvrđuju aranžmani njezina povlačenja, uzimajući u obzir okvir za njezin budući odnos s Unijom („sporazum o povlačenju”).

               (4)Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine od obavijesti, osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje.

               (5)Stoga bi se odmah trebali otvoriti pregovori za sklapanje sporazuma o povlačenju.

               (6)Dana 5. travnja 2017. Europski parlament donio je rezoluciju kojom se utvrđuje njegovo stajalište o pregovorima o povlačenju.

               (7)Komisiju bi trebalo ovlastiti da otvori pregovore o sporazumu o povlačenju i trebalo bi je imenovati pregovaračem Unije.

               (8)U skladu s člankom 106. točkom (a) Ugovora o osnivanju Europske zajednice za atomsku energiju, članak 50. Ugovora o Europskoj uniji primjenjuje i na Europsku zajednicu za atomsku energiju.

               DONIJELO JE OVU ODLUKU:

               Članak 1.

               Komisiju se ovlašćuje da otvori pregovore, u ime Unije, o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije i Europske zajednice za atomsku energiju, uzimajući u obzir okvir za njezin budući odnos s Unijom, te se imenuje pregovaračem Unije.

               Članak 2.

               Pregovori se vode s obzirom na smjernice koje je donijelo Europsko vijeće i u skladu s pregovaračkim smjernicama iz Priloga.

               Članak 3.

               Ova je Odluka upućena Komisiji.

               Sastavljeno u Bruxellesu,

                     Za Vijeće

                     Predsjednik

                     (1)
                  Navedena u dvanaest zadnjih alineja Priloga II. Ugovoru o funkcioniranju Europske unije.

    ---documentbreak---

               EUROPSKA KOMISIJA
            Bruxelles, 3.5.2017.
            COM(2017) 218 final
            PRILOG

            Preporuciza ODLUKU VIJEĆA
            kojom se Komisija ovlašćuje za otvaranje pregovora o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije

               PRILOG

                  Smjernice za pregovore o sporazumu s Ujedinjenom Kraljevinom Velike Britanije i Sjeverne Irske kojim se utvrđuju aranžmani njezina povlačenja iz Europske unije

               I.Cilj sporazuma o povlačenju

               1.Slijedom obavijesti Ujedinjene Kraljevina Velike Britanije i Sjeverne Irske (dalje u tekstu „Ujedinjena Kraljevina”) o njezinoj namjeri da se povuče iz Europske unije, Unija s Ujedinjenom Kraljevinom pregovara i sklapa sporazum o povlačenju („sporazum”) u skladu s člankom 50. Ugovora o Europskoj uniji.

               2.Tim će se sporazumom utvrditi aranžmani povlačenja Ujedinjene Kraljevine, uzimajući u obzir okvir za njezin budući odnos s Unijom.

               3.Glavni je cilj sporazuma osigurati uredno povlačenje Ujedinjene Kraljevine iz Europske unije i Europske zajednice za atomsku energiju. U ovim pregovaračkim smjernicama pojam „Unija” znači Europska unija utemeljena Ugovorom o Europskoj uniji i Ugovorom o funkcioniranju Europske unije i/ili, ovisno o slučaju, Europska zajednica za atomsku energiju utemeljena Ugovorom o osnivanju Europske zajednice za atomsku energiju.

               4.O sporazumu će se pregovarati s obzirom na smjernice Europskog vijeća i u skladu s pregovaračkim smjernicama. Pregovaračke smjernice temelje se na smjernicama Europskog vijeća na način da se u njima utvrđuju stajališta Unije o pregovorima o povlačenju poštujući u potpunosti ciljeve, načela i stajališta koja su utvrđena smjernicama Europskog vijeća. Pregovaračke smjernice mogu se prema potrebi izmijeniti i dopuniti tijekom pregovora, osobito kako bi se u obzir uzelo ažuriranje smjernica Europskog vijeća.

               II.Narav i područje primjene sporazuma

               5.Unija pregovara i sklapa sporazum. U tom pogledu Uniji je, na temelju članka 50. Ugovora o Europskoj uniji, dodijeljena iznimna horizontalna nadležnost da ovim sporazumom obuhvati sve potrebne aranžmane za povlačenje. Ta iznimna nadležnost jednokratne je naravi i isključivo je namijenjena utvrđivanju aranžmana za povlačenje iz Unije. Izvršavanje te posebne Unijine nadležnosti u okviru ovog sporazuma neće ni na koji način utjecati na raspodjelu nadležnosti između Unije i država članica u vezi s donošenjem bilo kojeg budućeg instrumenta u dotičnim područjima.

               6.U sporazumu bi trebalo napomenuti da se pravo Unije (uključujući cjelokupno primarno pravo, konkretno Ugovor o Europskoj uniji, Ugovor o funkcioniranju Europske unije, Ugovori o pristupanju i Ugovor o osnivanju Europske zajednice za atomsku energiju te sekundarno pravo i međunarodne sporazume) prestaje primjenjivati na Ujedinjenu Kraljevinu od dana stupanja na snagu sporazuma o povlačenju („datum povlačenja”).

               7.U skladu s člankom 50. Ugovora o Europskoj uniji i smjernicama Europskog vijeća, u sporazumu bi trebalo napomenuti da se pravo Unije na datum povlačenja prestaje primjenjivati na prekomorske zemlje i područja koji imaju posebne odnose s Ujedinjenom Kraljevinom
                  1
                i na europska područja za čije je vanjske odnose odgovorna Ujedinjena Kraljevina na koja se Ugovori primjenjuju na temelju članka 355. Ugovora o funkcioniranju Europske unije. U pogledu teritorijalnog područja primjene sporazuma o povlačenju i budućeg okvira pregovaračke smjernice trebale bi u potpunosti biti u skladu s točkama 4. i 24. smjernica Europskog vijeća.

               8.Sporazumom bi se trebao utvrditi datum povlačenja koji je najkasnije 30. ožujka 2019. u ponoć (po briselskom vremenu), osim ako Europsko vijeće, u dogovoru s Ujedinjenom Kraljevinom, jednoglasno odluči produljiti to razdoblje u skladu s člankom 50. stavkom 3. Ugovora o Europskoj uniji. Ujedinjena Kraljevina postat će treća zemlja od datuma povlačenja.

               III.Svrha i područje primjene ovih pregovaračkih smjernica

               9.Smjernicama Europskog vijeća utvrđuje se pristup pregovorima u dvije faze. U prvoj će se fazi nastojati:

               –građanima, poduzećima, dionicima i međunarodnim partnerima osigurati što je moguće veću jasnoću i pravnu sigurnost u pogledu neposrednih učinaka povlačenja Ujedinjene Kraljevine iz Unije;

               –urediti odvajanje Ujedinjene Kraljevine od Unije, kao i oslobođenje od svih prava i obveza koje za Ujedinjenu Kraljevinu proizlaze iz obveza koje je preuzela kao država članica.

               10.Ovaj skup pregovaračkih smjernica namijenjen je prvoj fazi pregovora. U skladu s ciljem koji je Europsko vijeće utvrdilo za prvu fazu pregovora, u ovim se pregovaračkim smjernicama prioritet daje pitanjima koja su u ovoj fazi identificirana kao nužno potrebna da bi se osiguralo uredno povlačenje Ujedinjene Kraljevine iz Unije.

               11.Zaštita položaja i prava građana 27 država članica EU-a i njihovih obitelji u Ujedinjenoj Kraljevini i građana Ujedinjene Kraljevine i njihovih obitelji u 27 država članica EU-a prvi je prioritet pregovora zbog velikog broja ljudi na koje izravno utječe povlačenje i ozbiljnosti posljedica koje će povlačenje imati na njih. Sporazum bi trebao osigurati da su jamstva prava tih građana sveobuhvatna, djelotvorna, izvršiva i nediskriminirajuća, uključujući pravo na stjecanje stalnog boravka nakon zakonitog boravka u neprekidnom razdoblju od pet godina.

               12.Za uredno povlačenje Ujedinjene Kraljevine iz Unije potrebno je podmirenje financijskih obveza koje proizlaze iz cijelog razdoblja članstva UK-a u Uniji. Stoga se u prvoj fazi pregovora mora utvrditi metodologija za financijski dogovor temeljen na načelima utvrđenima u odjeljku III.2.

               13.Kako bi se izbjegao pravni vakuum i u mjeri u kojoj je to moguće riješio problem neizvjesnosti, u ovoj je fazi utvrđeno da bi sporazum trebao pojasniti situaciju s robom koja je na tržište stavljena prije datuma povlačenja te postupcima u tijeku koji su navedeni u odjeljku III.3.

               14.U skladu sa smjernicama Europskog vijeća, Unija će i dalje podupirati mir, stabilnost i pomirenje na irskom otoku. Sporazumom se ne bi smjeli ugroziti ciljevi i obveze iz Sporazuma na Veliki petak i s njime povezanih provedbenih sporazuma; s obzirom na specifične okolnosti i izazove na irskom otoku bit će potrebna fleksibilna i domišljata rješenja. Pregovorima bi se osobito trebala nastojati izbjeći uspostava „tvrde” granice na irskom otoku, istovremeno poštujući cjelovitost pravnog poretka Unije. Trebalo bi uzeti u obzir da će irski građani koji borave u Sjevernoj Irskoj i dalje ostvarivati prava kao građani Unije. Trebali bi se priznati postojeći bilateralni sporazumi i aranžmani između Irske i Ujedinjene Kraljevine, primjerice Zajednički putni prostor, koji su u skladu s pravom EU-a. Sporazumom bi se trebala riješiti i pitanja koja proizlaze iz jedinstvenog geografskog položaja Irske, uključujući provoz robe (iz Irske i u Irsku preko Ujedinjene Kraljevine). Ta će se pitanja rješavati u skladu s pristupom utvrđenim smjernicama Europskog vijeća.

               15.U skladu sa smjernicama Europskog vijeća, Unija bi se s Ujedinjenom Kraljevinom trebala dogovoriti o aranžmanima u vezi sa suverenim područjima Ujedinjene Kraljevine na Cipru te u tom pogledu priznati bilateralne sporazume i aranžmane između Republike Cipra i Ujedinjene Kraljevine koji su u skladu s pravom Unije, osobito u pogledu zaštite prava i interesa građana Unije koji imaju boravište ili rade u suverenim područjima.

               16.Sporazumom bi se trebala osigurati neophodna zaštita interesa Unije u Ujedinjenoj Kraljevini.

               17.Sporazum bi trebao uključivati odredbe koje se odnose na opće upravljanje sporazumom. Te odredbe moraju uključivati mehanizme za djelotvorno izvršavanje i rješavanje sporova kojima se u potpunosti poštuje neovisnost Unije i njezinog pravnog poretka kako bi se jamčilo djelotvorno izvršavanje obveza na temelju sporazuma.

               18.Nadalje, u skladu sa smjernicama Europskog vijeća, s Ujedinjenom Kraljevinom trebalo bi što prije započeti konstruktivan dijalog o mogućem zajedničkom pristupu u vezi s trećim zemljama partnerima, međunarodnim organizacijama i konvencijama u pogledu međunarodnih obveza preuzetih prije datuma povlačenja, koje su i dalje obvezujuće za Ujedinjenu Kraljevinu.

               19.Čim Europsko vijeće odluči da je ostvaren dovoljan napredak kako bi mogla započeti sljedeća faza pregovora, utvrdit će se novi skup pregovaračkih smjernica. U tom će se kontekstu pitanja na koja bi se mogli primijeniti prijelazni aranžmani (odnosno poveznice prema očekivanom okviru za budući odnos) uključiti u sljedeći skup pregovaračkih smjernica s obzirom na ostvareni napredak. Tim će se pristupom omogućiti učinkovito raspolaganje ograničenim rokom koji se člankom 50. Ugovora o Europskoj uniji propisuje za sklapanje sporazuma tako što će se ukloniti potreba da se isto pitanje rješava nekoliko puta u različitim fazama pregovora.

               III.1.Prava građana

               20.Sporazumom bi se trebao zaštititi položaj i prava koja na datum povlačenja proizlaze iz prava Unije, uključujući prava (npr. prava koja se odnose na starosne mirovine) koja će na kasniji datum ostvarivati građani 27 država članica EU-a koji borave (ili su boravili) i/ili koji rade (ili su radili) u Ujedinjenoj Kraljevini i građani Ujedinjene Kraljevine koji borave (ili su boravili) i/ili koji rade (ili su radili) u jednoj od 27 država članica EU-a. U tom smislu jamstva iz sporazuma trebala bi biti recipročna i trebala bi se temeljiti na načelu jednakog postupanja među građanima 27 država članica EU-a i jednakog postupanja prema građanima 27 država članica EU-a u usporedbi s građanima Ujedinjene Kraljevine, kako je utvrđeno relevantnom pravnom stečevinom Unije. Ta bi se prava trebala zaštititi kao izravno ostvariva neotuđiva prava tijekom cijelog života dotičnih pojedinaca.

               21.Sporazum trebao obuhvaćati barem sljedeće elemente:

               (a)definiciju osoba na koje će se primjenjivati: osobno područje primjene trebalo bi biti isto kao i Direktive 2004/38 (aktivno zaposlene osobe, odnosno radnici i samozaposlene osobe te osobe koje nisu aktivno zaposlene, koje su boravile u UK-u ili 27 država članica EU-a prije datuma povlačenja, i njihovi članovi obitelji koji ih prate ili im se pridružuju u bilo kojem trenutku prije ili poslije datuma povlačenja). Nadalje, osobno područje primjene trebalo bi uključivati osobe na koje se primjenjuje Uredba 883/2004 (npr. pogranični radnici).

               (b)definiciju prava koja treba zaštititi: definicija bi trebala bi uključivati barem sljedeća prava:

               i.prava boravišta koja proizlaze iz članaka 21., 45. i 49. Ugovora o funkcioniranju Europske unije i koja su utvrđena u Direktivi 2004/38 (isto materijalno područje primjene, među ostalim pravo na stalni boravak nakon zakonitog boravišta u neprekidnom razdoblju od pet godina) i pravila o tim pravima; svaka isprava koju treba izdati u pogledu prava boravišta (primjerice potvrde o prijavi, boravišne iskaznice ili ovjerene isprave) treba biti deklaratorne prirode i izdavati se u okviru jednostavnog i brzog postupka bez naknade ili uz pristojbu koja nije viša od one koja se naplaćuje državljanima za izdavanje sličnih isprava;

               ii.prava i obveze utvrđene Uredbom 883/2004 o koordinaciji sustava socijalne sigurnosti i Uredbom 987/2009 o provedbi Uredbe 883/2004 (uključujući buduće izmjene obaju uredbi) koje među ostalim obuhvaćaju pravo zbrajanja razdoblja, izvoz davanja i načelo jednog mjerodavnog prava;

               iii.prava utvrđena Uredbom 492/2011 o slobodi kretanja radnika u Uniji (primjerice pravo pristupa tržištu rada, obavljanja djelatnosti, socijalne i porezne povlastice, osposobljavanje, stanovanje, kolektivna prava);

               iv.pravo pokretanja i obavljanja djelatnosti kao samozaposlene osobe na temelju članka 49. Ugovora o funkcioniranju Europske unije.

               22.Sporazumom bi se radi pravne sigurnosti trebala osigurati u Ujedinjenoj Kraljevini i u 27 država članica Unije zaštita, u skladu s odredbama prava Unije primjenjivima prije tog datuma, priznatih diploma, svjedodžbi i drugih dokaza o formalnoj stručnoj osposobljenosti koji su stečeni u bilo kojoj državi članici prije tog datuma povlačenja. Sporazum bi trebao osigurati da se i nakon datuma povlačenja i dalje priznaju diplome, svjedodžbe i drugi dokazi o formalnoj stručnoj osposobljenosti koje su stečene u trećoj zemlji i priznate u bilo kojoj državi članici prije datuma povlačenja u skladu s pravilima iz prava Unije primjenjivima prije tog datuma. Njime bi se trebali predvidjeti i aranžmani za postupke priznavanja koji su u tijeku na datum povlačenja.

               III.2.Financijski dogovor

               23.Jedinstvenim financijskim dogovorom trebalo bi osigurati da i Unija i Ujedinjena Kraljevina poštuju obveze koje proizlaze iz cijelog razdoblja članstva UK-a u Uniji. Pregovori o metodologiji za financijski dogovor trebali bi se temeljiti na sljedećim načelima.

               24.Trebao bi postojati jedinstveni financijski dogovor koji se odnosi:

               –proračun Unije;

               –raskid članstva Ujedinjene Kraljevine u svim tijelima ili institucijama osnovanima Ugovorima
                  2
                (primjerice Europskoj investicijskoj banci, Europskoj središnjoj banci
                  3
               );

               –sudjelovanje Ujedinjene Kraljevine u posebnim fondovima i instrumentima koji se odnose na politike Unije (primjerice Europski razvojni fond i Instrument za pomoć izbjeglicama u Turskoj).

               25.Jedinstveni financijski dogovor trebao bi se temeljiti na načelu da Ujedinjena Kraljevina mora podmiriti svoj udio financiranja svih obveza preuzetih dok je bila članica Unije.

               26.U skladu s točkom 10. smjernica Europskog vijeća, te obveze uključuju financijske obveze, uključujući nepredviđene obveze i sve druge obveze koje proizlaze iz temeljnog akta u smislu članka 54. Financijske uredbe
                  4
               . Nadalje, Ujedinjena Kraljevina trebala bi u cijelosti pokriti posebne troškove koji se odnose na postupak povlačenja, primjerice premještaj agencija ili drugih tijela Unije.

               27.Metoda izračuna trebala bi se temeljiti na službenim konsolidiranim godišnjim izvještajima, koji se mogu prema potrebi dopuniti izvještajima na sredini razdoblja. Koristit će se i iznosi iz relevantnih osnovnih akata (uključujući referentne iznose i njihovo praćenje u okviru financijskog programiranja). Te bi se obveze trebale iskazati u eurima.

               28.Metoda izračuna obveza Ujedinjene Kraljevine u pogledu proračuna Unije trebala bi se temeljiti na odluci o vlastitim sredstvima
                  5
                i uzimati u obzir povijesne dokaze o njezinu udjelu u financiranju prije datuma povlačenja.

               29.Trebalo bi dogovoriti načine plaćanja kako bi se smanjio učinak povlačenja na proračun Unije.

               30.Sporazum bi stoga trebao uključivati:

               (a)izračun ukupnog iznosa koji Ujedinjena Kraljevina mora platiti kako bi podmirila svoje financijske obveze prema proračunu Unije, svim institucijama ili tijelima osnovanima Ugovorima i drugim pitanjima s financijskim učinkom. Ukupni iznos može podlijegati budućim godišnjim tehničkim usklađivanjima.

               (b)vremenski okvir godišnjih plaćanja koje Ujedinjena Kraljevina mora izvršiti i praktični načini izvršavanja tih plaćanja.

               (c)prijelazna pravila kako bi se osigurala kontrola od strane Komisije (ili prema potrebi nekog drugog tijela nadležnog na temelju prava Unije prije datuma povlačenja), Revizorskog suda i OLAF-a te  nadležnost Suda Europske unije za donošenje presuda u pogledu prošlih plaćanja / naloga za povrat korisnicima iz Ujedinjene Kraljevine i svih plaćanja korisnicima iz Ujedinjene Kraljevine nakon datuma povlačenja kako bi se ispunile sve pravne obveze (uključujući moguće zajmove) koje je nadležno tijelo odobrilo prije datuma povlačenja.

               (d)moguće aranžmane u vezi s pravnim obvezama ili budućim pravnim obvezama prema korisnicima iz Ujedinjene Kraljevine nakon datuma povlačenja (npr. o upravljačkim tijelima za plaćanje korisnika iz Ujedinjene Kraljevine).

               (e)posebna pravila kojima se rješava pitanje nepredviđenih obveza preuzetih u okviru proračuna Unije ili koje se preuzele određene institucije, tijela ili fondovi (primjerice zajmovi Europske investicijske banke i Europskog investicijskog fonda).

               III.3. Situacija s robom stavljenom na tržište i ishod postupaka temeljenih na pravu Unije

               A. Roba stavljena na tržište na temelju prava Unije prije datuma povlačenja

               31.Sporazum bi trebao osigurati da sva roba koja je zakonski stavljena na tržište Unije na temelju prava Unije prije datuma povlačenja može i dalje biti dostupna na tržištu ili biti u uporabi u Ujedinjenoj Kraljevini i u 27 država članica EU-a nakon datuma povlačenja u skladu s uvjetima utvrđenima relevantnim pravom Unije primjenjivim prije datuma povlačenja.

               B. Postojeća pravosudna suradnja među državama članicama na temelju prava Unije

               32.Sporazumom bi se trebali predvidjeti aranžmani koji se odnose na postupke pravosudne suradnje uređene pravom Unije koji su u tijeku na datum povlačenja. Trebalo bi utvrditi da se ti postupci sve do njihova zaključenja i dalje provode na temelju relevantnih odredbi prava Unije primjenjivih prije datuma povlačenja.

               33.Kad je riječ o pravosudnoj suradnji u građanskim i trgovačkim stvarima između Ujedinjene Kraljevine i 27 država članica EU-a, sporazumom bi se trebalo osigurati da se relevantne odredbe prava Unije primjenjive prije datuma povlačenja i dalje primjenjuju na priznavanje i izvršenje nacionalnih sudskih odluka o tim pitanjima donesenih prije datuma povlačenja. Sporazum bi trebao predvidjeti i nastavak primjene odredbi iz prava Unije u vezi s forumom i mjerodavnim pravom odabranima prije datuma povlačenja.

               C. Upravni postupci i postupci suradnje u kaznenom progonu koji su u tijeku na temelju prava Unije

               34.Sporazumom bi se trebali predvidjeti aranžmani koji se odnose na postupke upravne suradnje i suradnje u kaznenom progonu, uključujući provjeru, uređene pravom Unije koji su u tijeku na datum povlačenja. Tim bi se aranžmanima konkretno trebalo osigurati da se ti postupci sve do njihova zaključenja i dalje provode na temelju relevantnih odredbi prava Unije primjenjivih prije datuma povlačenja. Njima bi se trebala utvrditi i pravila o mogućoj upotrebi informacija i podataka u istragama u okviru kaznenog progona i kaznenim postupcima koji su u tijeku na datum povlačenja. Aranžmani bi trebali obuhvatiti informacije/podatke koje Ujedinjena Kraljevina primi/posjeduje, a koje potječu iz 27 država članica EU-a ili od institucija, tijela, ureda i agencija Unije te informacije/podatke koje 27 država članica EU-a ili institucije, tijela, uredi i agencije Unije prime/posjeduju, a koje potječu iz Ujedinjene Kraljevine. Trebali bi obuhvaćati i pravila o zaštiti osobnih podataka.

               D. Sudski i upravni postupci Unije koji su u tijeku

               35.Sporazumom bi se trebali predvidjeti aranžmani koji se odnose na:

               (a)sudske postupke koji se na datum povlačenje vode na Sudu Europske unije i u koje su uključeni Ujedinjena Kraljevina, fizičke i/ili pravne osobe iz Ujedinjene Kraljevine (uključujući odluke o prethodnom pitanju); Sud bi trebao i dalje biti nadležan za donošenje presuda u tim postupcima i njegove presude moraju biti obvezujuće za Ujedinjenu Kraljevinu;

               (b)upravne postupke koji se trenutačno provode u okviru institucija, tijela, ureda i agencija u vezi s Ujedinjenom Kraljevinom (primjerice postupci zbog povrede propisa, državne potpore) ili, ako je primjenjivo, u vezi s fizičkim ili pravnim osobama iz Ujedinjene Kraljevine;

               (c)mogućnost pokretanja upravnih postupaka pred institucijama Unije i sudskih postupaka pred Sudom Europske unije u vezi s Ujedinjenom Kraljevinom (primjerice postupci zbog povrede propisa, državne potpore) nakon datuma povlačenja u pogledu činjenica koje su nastale prije datuma povlačenja;

               (d)nastavak izvršivosti akata Unije kojima se izriču novčane obveze i presuda Suda Europske unije, donesenih prije datuma povlačenja ili tijekom sudskih i upravnih postupaka koji su u tijeku.

               III.4.Ostala administrativna pitanja u vezi s funkcioniranjem Unije

               36.Sporazum bi trebao sadržavati potrebne odredbe koje se odnose na zaštitu vlasništva, sredstava, imovine i poslovanja Europske unije i njezinih institucija ili tijela, njezinog osoblja (među ostalim umirovljenog osoblja) i članova njihovih obitelji, kako je predviđeno Ugovorima i protokolima uz Ugovore (osobito Protokol br. 7 o povlasticama i imunitetima Europske unije).

               37.Sporazumom bi se prema potrebi trebao osigurati prijenos vlasništva na Ujedinjenu Kraljevinu nad:

               (a)posebnim fisibilnim materijalima koji se nalaze na području Europske zajednice za atomsku energiju i koji su trenutačno u vlasništvu te zajednice u skladu s člankom 86. Ugovor o osnivanju Europske zajednice za atomsku energiju, koje trenutačno imaju pravo koristiti javne ili privatne fizičke ili pravne osobe u Ujedinjenoj Kraljevini;

               (b)imovinom Europske zajednice za atomsku energiju koja se nalazi u Ujedinjenoj Kraljevini i koja se koristi za potrebe kontrole sigurnosti u skladu s Ugovorom o osnivanju Europske zajednice za atomsku energiju.

               Sporazum bi trebao i predvidjeti da Ujedinjena Kraljevina preuzme sva prava i obveze koje se odnose na vlasništvo nad prenesenim materijalima i imovinom i regulirati ostala pitanja koja se odnose na materijale i imovinu u skladu s Ugovorom o osnivanju Europske zajednice za atomsku energiju, osobito obveze kontrole sigurnosti koje se primjenjuju na prethodno navedene materijale.

               38.Sporazumom bi se trebalo predvidjeti i da Ujedinjena Kraljevina u svojoj nadležnosti osigura da članovi institucija, tijela, ureda i agencija Unije, članovi odbora, dužnosnici i ostali službenici Unije i dalje poštuju obveze koje imaju na temelju članka 339. Ugovora o funkcioniranju Europske unije prije datuma povlačenja.

               III.5.Upravljanje sporazumom

               39.Sporazumom bi se trebala uspostaviti institucijska struktura kojom će se osigurati djelotvorno izvršenje obveza na temelju sporazuma, uzimajući u obzir interese Unije u vezi s djelotvornom zaštitom njezine neovisnosti i pravnog poretka, što uključuje ulogu Suda Europske unije.

               40.Trebao bi sadržavati odgovarajuće institucionalne aranžmane kojima će se omogućiti donošenje mjera potrebnih za rješavanje nepredviđenih situacija koje nisu obuhvaćene sporazumom i uključivanje u sporazum budućih izmjena prava Unije, ako je to potrebno radi pravilne provedbe sporazuma.

               41.Sporazum bi trebao uključivati odredbe kojima se osigurava rješavanje sporova i provedba sporazuma. Konkretno, tim bi se odredbama trebali obuhvatiti sporovi koji se odnose na sljedeće:

               –nastavak primjene prava Unije;

               –prava građana;

               –primjenu i tumačenje ostalih odredbi sporazuma, primjerice financijskog dogovora ili mjera koje institucionalna struktura donese za rješavanje nepredviđenih situacija.

               42.U tim bi se predmetima trebala zadržati nadležnost Suda Europske unije (i nadzorna uloga Komisije). Kad je riječ o provedbi i tumačenju odredbi sporazuma koje se ne odnose na pravo Unije, alternativno rješavanje sporova trebalo bi se predvidjeti samo ako se njime pružaju jamstva neovisnosti i nepristranosti istovjetna onima Suda Europske unije.

               43.Sporazumom bi se trebalo predvidjeti da se sva upućivanja u sporazumu na koncepte ili odredbe prava Unije moraju tumačiti kao da uključuju sudsku praksu Suda Europske unije kojom se ti koncepti ili odredbe tumače prije datuma povlačenja. Nadalje, ako se za određene odredbe sporazuma utvrdi alternativno rješavanje sporova, trebalo bi uključiti odredbu na temelju koje se buduća sudska praksa Suda Europske unije koja će se donijeti nakon datuma povlačenja mora uzimati u obzir pri tumačenju tih koncepata i odredbi.

               IV.Postupovni aranžmani za vođenje pregovora

               44.U skladu s izjavom šefova država i vlada 27 država članica i predsjednika Europskog Vijeća i predsjednika Komisije, ovim se pregovaračkim smjernicama utvrđuju detaljni aranžmani o uređenju odnosa između Vijeća i njegovih pripremnih tijela, s jedne strane, i pregovarača Unije, s druge strane.

               45.Pregovarač Unije vodit će pregovore s Ujedinjenom Kraljevinom u kontinuiranoj koordinaciji i stalnom dijalogu s Vijećem i njegovim pripremnim tijelima. U tom pogledu i u potpunosti poštujući institucijsku ravnotežu utvrđenu Ugovorima, Vijeće i Coreper, u suradnji s radnom skupinom za članak 50., pružat će smjernice pregovaraču Unije s obzirom na smjernice Europskog vijeća i u skladu s pregovaračkim smjernicama.

               46.Pregovarač Unije pravovremeno će se savjetovati s pripremnim tijelima Vijeća te ih izvješćivati. U tu će svrhu Vijeće prije svakog kruga pregovora organizirati sastanak radne skupine za članak 50. Pregovarač Unije trebao bi pravovremeno dostaviti potrebne informacije i dokumente koji se odnose na pregovore.

                     (1)
                  Navedena u dvanaest zadnjih alineja Priloga II. Ugovoru o funkcioniranju Europske unije.

                     (2)
                  Time se ne dovode u pitanje statutarni zahtjevi specifični za te institucije i tijela koji se osobito temelje na relevantnim protokolima uz Ugovore.

                     (3)
                  U skladu s člankom 47. Protokola (br. 4) uz Ugovore, Odlukom ESB/2010/28 od 13. prosinca 2010. o uplati kapitala Europske središnje banke od strane nacionalnih središnjih banaka izvan europodručja (2011/22/EU) utvrđen je opseg i oblik upisanog i uplaćenog kapitala ESB-a u odnosu na udjel središnje banke Ujedinjene Kraljevine. Uplaćenim kapitalom doprinosi se troškovima poslovanja Europske središnje banke.

                     (4)
                  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002, SL L 298, 26.10.2012., str. 1. – 96.

                     (5)
                  Odluka Vijeća (2014/335/EU, Euratom) od 26. svibnja 2014. o sustavu vlastitih sredstava Europske unije, SL L 168, 7.6.2014., str. 105–111.


               EUROPSKA KOMISIJA
            Bruxelles, 6.10.2016.
            COM(2016) 642 final
            Preporuka za
            ODLUKU VIJEĆA
            o odobrenju sklapanja, od strane Europske komisije,u ime Europske zajednice za atomsku energiju,Protokola uz Sporazum o stabilizaciji i pridruživanju izmeđuEuropskih zajednica i njihovih država članica, s jedne strane,i Bosne i Hercegovine, s druge strane,kako bi se uzelo u obzir pristupanje Republike Hrvatske Europskoj uniji

               OBRAZLOŽENJE

               Priloženi prijedlog pravni je instrument za Preporuku za Odluku Vijeća o odobrenju sklapanja, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (dalje u tekstu „Protokol”).

               U skladu sa svojim Aktom o pristupanju Hrvatska pristupa međunarodnim sporazumima koje su potpisale ili sklopile Europska unija i njezine države članice putem protokola uz te sporazume.

               Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (dalje u tekstu „Sporazum”), potpisan je u Luxembourgu 16. lipnja 2008. i stupio je na snagu 1. lipnja 2015.

               Vijeće je 24. rujna 2012. ovlastilo Komisiju da započne pregovore u ime Europske unije i njezinih država članica i Republike Hrvatske s Bosnom i Hercegovinom radi sklapanja Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji.

               U razdoblju od 13. prosinca 2012. do 28. travnja 2016. održano je nekoliko krugova pregovora. Nakon daljnjih tehničkih savjetovanja i korespondencije Komisija i Bosna i Hercegovina parafirale su Protokol 18. srpnja 2016.

               Komisija predlaže da Vijeće odluči o potpisivanju i privremenoj primjeni Protokola te da sklopi Protokol u ime Europske unije i njezinih država članica. Europska zajednica za atomsku energiju (EZAE) također je stranka Sporazuma o stabilizaciji i pridruživanju. U skladu s člankom 101. Ugovora o osnivanju EZAE-a odluku o sklapanju sporazuma donosi Komisija uz odobrenje Vijeća koje odlučuje kvalificiranom većinom.

               Stoga je potrebno donijeti zasebne odluke o potpisivanju i sklapanju Protokola od strane Europske unije i od strane EZAE-a.

               Komisija preporučuje da Vijeće sklapanje Protokola u ime EZAE-a:

               –odobri, u skladu s člankom 101. drugim stavkom Ugovora o osnivanju EZAE-a.

               Preporuka za

               ODLUKU VIJEĆA

               o odobrenju sklapanja, od strane Europske komisije,
                  u ime Europske zajednice za atomsku energiju,
                  Protokola uz Sporazum o stabilizaciji i pridruživanju između
                  Europskih zajednica i njihovih država članica, s jedne strane,
                  i Bosne i Hercegovine, s druge strane,
                  kako bi se uzelo u obzir pristupanje Republike Hrvatske Europskoj uniji

               VIJEĆE EUROPSKE UNIJE,

               uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,

               uzimajući u obzir preporuku Europske komisije,

               budući da:

               (1)Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, potpisan je 16. lipnja 2008. i stupio je na snagu 1. lipnja 2015.
                  1

               (2)Republika Hrvatska postala je država članica Europske unije 1. srpnja 2013.

               (3)U skladu s člankom 6. stavkom 2. drugim podstavkom Akta o uvjetima pristupanja Republike Hrvatske Europskoj uniji iz 2012. pristupanje Hrvatske Sporazumu o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, trebalo bi dogovoriti sklapanjem protokola uz taj Sporazum između Vijeća, koje odlučuje jednoglasno u ime država članica, i dotične treće zemlje.

               (4)Vijeće je 24. rujna 2012. ovlastilo Komisiju da započne pregovore s Bosnom i Hercegovinom radi sklapanja Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji (dalje u tekstu „Protokol”).

               (5)Pregovori su okončani parafiranjem Protokola 18. srpnja 2016.

               (6)Protokolom su obuhvaćena i pitanja iz nadležnosti Europske zajednice za atomsku energiju.

               (7)Sklapanje Protokola, od strane Europske komisije, u ime Europske zajednice za atomsku energiju, trebalo bi odobriti u pogledu pitanja iz nadležnosti Europske zajednice za atomsku energiju.

               (8)Potpisivanje i sklapanje Protokola podliježe posebnom postupku u pogledu pitanja koja su obuhvaćena Ugovorom o Europskoj uniji i Ugovorom o funkcioniranju Europske unije,

               DONIJELO JE OVU ODLUKU:

               Članak 1.

               Odobrava se sklapanje, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji.

               Tekst Protokola priložen je Odluci o njegovu potpisivanju.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 164, 30.6.2015., str. 2.

    ---documentbreak---

               EUROPSKA KOMISIJA
            Bruxelles, 6.10.2016.
            COM(2016) 642 final
            PRILOG

            Preporuci zaODLUKU VIJEĆA
            o odobrenju sklapanja, od strane Europske komisije,u ime Europske zajednice za atomsku energiju,Protokola uz Sporazum o stabilizaciji i pridruživanju izmeđuEuropskih zajednica i njihovih država članica, s jedne strane,i Bosne i Hercegovine, s druge strane,kako bi se uzelo u obzir pristupanje Republike Hrvatske Europskoj uniji

               PROTOKOL

               uz Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, kako bi se uzelo u obzir pristupanje Republike Hrvatske Europskoj uniji

               KRALJEVINA BELGIJA,

               REPUBLIKA BUGARSKA,

               ČEŠKA REPUBLIKA,

               KRALJEVINA DANSKA,

               SAVEZNA REPUBLIKA NJEMAČKA,

               REPUBLIKA ESTONIJA,

               IRSKA,

               HELENSKA REPUBLIKA,

               KRALJEVINA ŠPANJOLSKA,

               FRANCUSKA REPUBLIKA,

               REPUBLIKA HRVATSKA,

               TALIJANSKA REPUBLIKA,

               REPUBLIKA CIPAR,

               REPUBLIKA LATVIJA,

               REPUBLIKA LITVA,

               VELIKO VOJVODSTVO LUKSEMBURG,

               MAĐARSKA,

               REPUBLIKA MALTA,

               KRALJEVINA NIZOZEMSKA,

               REPUBLIKA AUSTRIJA,

               REPUBLIKA POLJSKA,

               PORTUGALSKA REPUBLIKA,

               RUMUNJSKA,

               REPUBLIKA SLOVENIJA,

               SLOVAČKA REPUBLIKA,

               REPUBLIKA FINSKA,

               KRALJEVINA ŠVEDSKA,

               UJEDINJENA KRALJEVINA VELIKE BRITANIJE I SJEVERNE IRSKE,

               ugovorne stranke Ugovora o Europskoj uniji, Ugovora o funkcioniranju Europske unije i Ugovora o osnivanju Europske zajednice za atomsku energiju, dalje u tekstu „države članice”, i

               EUROPSKA UNIJA i EUROPSKA ZAJEDNICA ZA ATOMSKU ENERGIJU,

               dalje u tekstu „Europska unija”,

               s jedne strane, i

               BOSNA I HERCEGOVINA

               s druge strane,

               uzimajući u obzir pristupanje Republike Hrvatske (dalje u tekstu „Hrvatska”) Europskoj uniji 1. srpnja 2013.,

               budući da:

               (1)Privremeni sporazum između Europskih zajednica i njihovih država članica, s jedne strane, i Bosne i Hercegovine, s druge strane, potpisan je u Luxembourgu 16. lipnja 2008. i bio je na snazi od 1. srpnja 2008. do 31. svibnja 2015.

               (2)Ugovor o pristupanju Hrvatske Europskoj uniji (dalje u tekstu „Ugovor o pristupanju”) potpisan je u Bruxellesu 9. prosinca 2011.

               (3)Hrvatska je pristupila Europskoj uniji 1. srpnja 2013.

               (4)Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, (dalje u tekstu „SSP”) potpisan je u Luxembourgu 16. lipnja 2008. i stupio je na snagu 1. lipnja 2015.

               (5)Na temelju članka 6. stavka 2. Akta o pristupanju Hrvatske, pristupanje Hrvatske SSP-u dogovara se sklapanjem protokola uz SSP.

               (6)Savjetovanja na temelju članka 37. stavka 3. SSP-a održana su kako bi se osiguralo uvažavanje međusobnih interesa Europske unije i Albanije koji su navedeni u tom Sporazumu,

               SPORAZUMJELI SU SE KAKO SLIJEDI:

               Odjeljak I.

               Ugovorne stranke

               Članak 1.

               Hrvatska postaje stranka Sporazuma o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (dalje u tekstu: SSP) potpisanog u Luxembourgu 16. lipnja 2008., te donosi i prima na znanje, na isti način kao i ostale države članice Europske unije, tekstove SSP-a i zajedničkih izjava te jednostrane izjave, priložene Završnom aktu koji je potpisan istog dana.

               Odjeljak II.

               PRILAGODBE TEKSTA SSP-A, UKLJUČUJUĆI NJEGOVE PRILOGE I PROTOKOLE

               Poljoprivredni proizvodi

               Članak 2.

               Poljoprivredni proizvodi u užem smislu

               1. U članku 27. stavku 3. SSP-a dodaje se sljedeći novi drugi podstavak:

               Od datuma stupanja na snagu Protokola kako bi se uzelo u obzir pristupanje Hrvatske Europskoj uniji ili, ako se taj Protokol primjenjuje privremeno, od datuma njegove privremene primjene, godišnja carinska kvota utvrđena u prvom podstavku iznosi 13 210 tona (neto-masa).

               2. U članku 27. SSP-a dodaje se sljedeći novi stavak 4.a:

               4.a Osim stavka 4., od datuma stupanja na snagu Protokola kako bi se uzelo u obzir pristupanje Hrvatske Europskoj uniji ili, ako se taj Protokol primjenjuje privremeno, od datuma njegove privremene primjene, Bosna i Hercegovina ukida carine koje se primjenjuju na uvoz određenih poljoprivrednih proizvoda podrijetlom iz Unije navedenih u Prilogu III.f u okviru carinskih kvota naznačenih za te proizvode.

               3. Prilog I. ovom Protokolu dodaje se kao Prilog III.f SSP-u i čini sastavni dio SSP-a.

               Članak 3.

               Ribe i proizvodi ribarstva

               1. U članku 28. SSP-a sljedeći se stavak dodaje kao stavak 1.a:

               1.a Od datuma stupanja na snagu Protokola kako bi se uzelo u obzir pristupanje Hrvatske Europskoj uniji ili, ako se taj Protokol primjenjuje privremeno, od datuma njegove privremene primjene, Unija ukida sve carine ili davanja s istovrsnim učinkom na ribe i proizvode ribarstva podrijetlom iz Bosne i Hercegovine, osim na one navedene u Prilogu IV.a. Proizvodi navedeni u Prilogu IV.a podliježu odredbama koje su utvrđene u tom Prilogu.

               2. U članku 28. SSP-a sljedeći se stavak dodaje kao stavak 3.:

               3. Od datuma stupanja na snagu Protokola kako bi se uzelo u obzir pristupanje Hrvatske Europskoj uniji ili, ako se taj Protokol primjenjuje privremeno, od datuma njegove privremene primjene, Bosna i Hercegovina otvara bescarinsku kvotu za uvoz živog šarana oznake KN 0301 93 00 u okviru godišnje carinske kvote od 75 tona. Uvoz iznad te kvote podliježe pristojbama utvrđenima u Prilogu V. SSP-u.

               3. Prilog II. ovom Protokolu dodaje se kao Prilog V. SSP-u i čini sastavni dio SSP-a.

               Članak 4.

               Prerađeni poljoprivredni proizvodi

               Prilog III. ovom Protokolu dodaje se kao Prilog III. Protokolu 1. uz SSP i čini sastavni dio SSP-a.

               Članak 5.

               Sporazum o vinima

               Od datuma stupanja na snagu Protokola kako bi se uzelo u obzir pristupanje Hrvatske Europskoj uniji ili, ako se taj Protokol primjenjuje privremeno, od datuma njegove privremene primjene, Prilog I. Protokolu 7. uz SSP iz članka 27. stavka 5. SSP-a mijenja se kako je utvrđeno u Prilogu IV. ovom Protokolu.

               Odjeljak III.
               OPĆE I ZAVRŠNE ODREDBE

               Članak 6.

               Ovaj Protokol i njegovi prilozi čine sastavni dio SSP-a.

               Članak 7.

               1. Ovaj Protokol odobravaju Europska unija i njezine države članice i Bosna i Hercegovina u skladu s vlastitim postupcima.

               2. Stranke se međusobno obavješćuju o dovršetku odgovarajućih postupaka navedenih u stavku 1. Isprave o odobrenju polažu se kod Glavnog tajništva Vijeća Europske unije.

               Članak 8.

               1. Ovaj Protokol stupa na snagu prvog dana prvog mjeseca koji slijedi nakon dana polaganja zadnje isprave o odobrenju.

               2. Ako sve isprave o odobrenju ovog Protokola ne budu položene prije prvog dana drugog mjeseca koji slijedi nakon dana potpisivanja, ovaj Protokol primjenjuje se privremeno. Datum privremene primjene bit će prvi dan drugog mjeseca nakon datuma potpisivanja.

               Članak 9.

               Ovaj je Protokol sastavljen u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom, talijanskom, bosanskom i srpskom jeziku, pri čemu je svaki od tih tekstova jednako vjerodostojan.

               PRILOZI

               PRILOG I.

               „PRILOG III.f

               CARINSKE KONCESIJE BOSNE I HERCEGOVINE ZA PRIMARNE POLJOPRIVREDNE PROIZVODE PODRIJETLOM IZ EUROPSKE UNIJE

               (iz članka 27. stavka 4.a SSP-a)

                        1.

                        Od datuma stupanja na snagu ili privremene primjene Protokola kako bi se uzelo u obzir pristupanje Hrvatske Europskoj uniji ukidaju se carine za proizvode u nastavku u okviru količina carinskih kvota utvrđenih u nastavku. Na uvoz iznad te kvote primjenjuje se carinska stopa najpovlaštenije države. Za godinu 2017. primjenjuje se puni iznos kvote, bez obzira na datum stupanja na snagu ili privremene primjene Protokola.

                        Oznaka KN

                        Opis

                        Carinska kvota (tone)

                        0102

                        Žive životinje vrste goveda:

                        - goveda:

                        0102 29

                        - - ostalo:

                        - - - ostalo:

                        - - - - mase veće od 300 kg:

                        - - - - - krave:

                        0102 29 61

                        - - - - - - za klanje

                        1 935

                        - - - - ostalo:

                        0102 29 91

                        - - - - - - za klanje

                        190

                        0103

                        Žive svinje:

                        - ostalo:

                        0103 92

                        - - mase 50 kg ili veće:

                        - - - domaće vrste:

                        0103 92 11

                        - - - - svinje, koje su se barem jednom oprasile, mase ne manje od 160 kg

                        575

                        0103 92 19

                        - - - - ostalo

                        1 755

                        0103 92 90

                        - - - ostalo

                        195

                        0105

                        Živa domaća perad vrste Gallus domesticus, patke, guske, pure i biserke:

                        - ostalo:

                        0105 94 00

                        - - kokoši vrste Gallus domesticus

                        1 455

                        0207

                        Meso i jestivi klaonički proizvodi od peradi iz tarifnog broja 0105, svježi, rashlađeni ili smrznuti:

                        - od kokoši vrste Gallus domesticus

                        0207 12

                        - - neizrezano na komade, smrznuto:

                        0207 12 90

                        - - - očišćeno od perja i utrobe, bez glava i nogu i bez vratova, srca, jetra i želudaca, poznato kao „65 % pilići”, ili drukčije podneseno

                        80

                        0207 13

                        - - komadi i klaonički proizvodi, svježi ili rashlađeni:

                        - - - komadi:

                        0207 13 10

                        - - - - bez kostiju

                        90

                        - - - - s kostima:

                        0207 13 30

                        - - - - - cijela krila, sa ili bez vrhova

                        55

                        0207 13 60

                        - - - - - noge i komadi od njih

                        320

                        - - - klaonički prozivodi:

                        0207 13 99

                        - - - - ostalo

                        25

                        0207 14

                        - - komadi i klaonički proizvodi, smrznuti:

                        - - - komadi:

                        - - - - s kostima:

                        0207 14 20

                        - - - - - polovice ili četvrtine

                        30

                        0207 14 60

                        - - - - - noge i komadi od njih

                        130

                        - - - klaonički prozivodi:

                        0207 14 99

                        - - - - ostalo

                        50

                        0401

                        Mlijeko i vrhnje, nekoncentrirani, niti s dodanim šećerom ni drugim sladilima:

                        0401 40

                        - s masenim udjelom masti većim od 6 %, ali ne većim od 10 %:

                        0401 40 10

                        - - u neposrednim pakiranjima neto-sadržaja ne većeg od 2 litre

                        80

                        0401 50

                        - s masenim udjelom masti većim od 10 %:

                        - - ne većim od 21 %:

                        0401 50 11

                        - - - u neposrednim pakiranjima neto-sadržaja ne većeg od 2 litre

                        30

                        0402

                        Mlijeko i vrhnje, koncentrirani ili s dodanim šećerom ili drugim sladilima:

                        - u prahu, granulama ili drugim krutim oblicima, s masenim udjelom masti većim od 1,5 %:

                        0402 21

                        - - bez dodanog šećera ili drugih sladila:

                        - - - s masenim udjelom masti ne većim od 27 %:

                        0402 21 18

                        - - - - ostalo

                        25

                        0403

                        Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, neovisno jesu li koncentrirani ili sadrže dodani šećer ili druga sladila ili su aromatizirani ili sadrže dodano voće, orašaste plodove ili kakao ili ne:

                        0403 90

                        - ostalo:

                        - - nearomatiziran niti s dodanim voćem, orašastim plodovima ni kakaom:

                        - - - ostalo:

                        - - - - bez dodanog šećera ni drugih sladila, s masenim udjelom masti:

                        0403 90 51

                        - - - - - ne većim od 3 %

                        500

                        0403 90 53

                        - - - - - većim od 3 %, ali ne većim od 6 %

                        290

                        0405

                        Maslac i ostale masti i ulja, dobiveni od mlijeka; mliječni namazi:

                        0405 10

                        - maslac:

                        - - s masenim udjelom masti ne većim od 85 %:

                        - - - prirodni maslac:

                        0405 10 11

                        - - - - u neposrednim pakiranjima neto-mase ne veće od 1 kg

                        160

                        0405 10 19

                        - - - - ostalo

                        200

                        0406

                        Sir i skuta:

                        0406 10

                        - svježi sir (nefermentirani ili neusoljeni), uključujući sir od sirutke i skutu

                        - - s masenim udjelom masti ne većim od 40 %

                        0406 10 30

                        - - - mozzarella, u tekućini ili bez nje

                        355

                        0406 10 50

                        - - - ostalo

                        0406 10 80

                        - - ostalo

                        165

                        0409 00 00

                        Prirodni med

                        165

                        0701

                        Krumpir, svjež ili rashlađen:

                        0701 90

                        - ostalo:

                        - - ostalo:

                        0701 90 50

                        - - - novi (mladi), od 1. siječnja do 30. lipnja

                        50

                        0701 90 90

                        - - - ostalo

                        1 265

                        0704

                        Kupus, cvjetača, korabica, kelj i slične jestive kupusnjače, svježe ili rashlađene:

                        0704 90

                        - ostalo:

                        0704 90 10

                        - - bijeli i crveni kupus

                        280

                        0706

                        Mrkva, postrna repa, cikla, bijeli korijen, celer korjenaš, rotkvica i slično jestivo korjenasto povrće, svježe ili rashlađeno:

                        0706 10 00

                        - mrkva i postrna repa

                        50

                        0806

                        Grožđe, svježe ili suho:

                        0806 10

                        - svježe:

                        0806 10 10

                        - - stolno grožđe

                        45

                        0809

                        Marelice, trešnje i višnje, breskve (uključujući nektarine), šljive i divlje šljive, svježe:

                        - trešnje i višnje:

                        0809 21 00

                        - - višnje (Prunus cerasus)

                        410

                        0811

                        Voće i orašasti plodovi, nekuhani ili kuhani u pari ili vodi, smrznuti, neovisno sadrže li dodani šećer ili druga sladila ili ne:

                        0811 90

                        - ostalo:

                        - - ostalo:

                        - - - trešnje i višnje:

                        0811 90 75

                        - - - - višnje (Prunus cerasus)

                        70

                        1601

                        Kobasice i slični proizvodi, od mesa, mesnih klaoničkih proizvoda ili krvi; prehrambeni proizvodi na osnovi tih proizvoda:

                        - ostalo:

                        1601 00 91

                        - - kobasice, suhe ili za mazanje, toplinski neobrađene

                        285

                        1602

                        Ostali pripremljeni ili konzervirani proizvodi od mesa, mesnih klaoničkih proizvoda ili krvi:

                        1602 10 00

                        - homogenizirani proizvodi

                        75

                        1602 20

                        - od jetri bilo koje životinje:

                        1602 20 90

                        - - ostalo

                        140

                        - od peradi iz tarifnog broja 0105:

                        1602 31

                        - - od purana:

                        - - - s masenim udjelom mesa ili klaoničkih proizvoda od peradi 57 % ili većim:

                        1602 31 19

                        - - - - ostalo

                        40

                        1602 32

                        - - od kokoši vrste Gallus domesticus

                        - od svinja:

                        - - - s masenim udjelom mesa ili klaoničkih proizvoda od peradi 57 % ili većim:

                        1602 32 11

                        - - - - toplinski neobrađeni

                        130

                        1602 32 19

                        - - - - ostalo

                        30

                        1602 32 30

                        - - - s masenim udjelom mesa ili klaoničkih proizvoda od peradi 25 % ili većim, ali manjim od 57 %

                        170

                        1602 32 90

                        - - - ostalo

                        230

                        1602 41

                        - - šunke i komadi od njih:

                        1602 41 10

                        - - - od domaćih svinja

                        360

                        1602 49

                        - - ostalo, uključujući mješavine:

                        - - - od domaćih svinja:

                        - - - - s masenim udjelom mesa ili mesnih klaoničkih proizvoda, bilo koje vrste, uključujući masti bilo koje vrste ili podrijetla, 80 % ili većim:

                        1602 49 15

                        - - - - - ostale mješavine koje sadrže šunke (noge), lopatice, leđa ili vrat te njihove dijelove

                        150

                        1602 49 30

                        - - - - s masenim udjelom mesa ili mesnih klaoničkih proizvoda, bilo koje vrste, uključujući masti bilo koje vrste ili podrijetla, 40 % ili većim, ali manjim od 80 %

                        445

                        1602 49 50

                        - - - - s masenim udjelom mesa ili mesnih klaoničkih proizvoda, bilo koje vrste, uključujući masti bilo koje vrste ili podrijetla manjim od 40 %

                        60

                        1602 50

                        - od životinja vrste goveda:

                        - - ostalo:

                        1602 50 31

                        - - - konzervirana govedina, u hermetički zatvorenim spremnicima

                        70

                        1602 50 95

                        - - - ostalo

                        295

                        1701

                        Šećer od šećerne trske ili šećerne repe i kemijski čista saharoza u krutom stanju:

                        - ostalo:

                        1701 91 00

                        - - s dodanim aromama ili tvarima za bojenje

                        55

                        1701 99

                        - - ostalo:

                        1701 99 10

                        - - - bijeli šećer

                        3 470

                        2001

                        Povrće, voće, orašasti plodovi i ostali jestivi dijelovi biljaka, pripremljeni ili konzervirani u octu ili octenoj kiselini:

                        2001 10 00

                        - krastavci i kornišoni

                        265

                        2001 90

                        - ostalo:

                        2001 90 70

                        - - slatke paprike

                        70

                        2005

                        Ostalo povrće, pripremljeno ili konzervirano na drugi način osim u octu ili octenoj kiselini, nesmrznuto, osim proizvoda iz tarifnog broja 2006:

                        - ostalo povrće i mješavine povrća:

                        2005 99

                        - - ostalo:

                        2005 99 50

                        - - - mješavine povrća

                        245

                        2005 99 60

                        - - - kiseli kupus

                        40

                        2.

                        Na uvoz sljedećih proizvoda u Bosnu i Hercegovinu primjenjuju se koncesije utvrđene u nastavku. Na uvoz iznad te kvote primjenjuje se carinska stopa najpovlaštenije države. Za godinu 2017. primjenjuje se puni iznos kvote, bez obzira na datum stupanja na snagu ili privremene primjene Protokola.

                        Oznaka KN

                        Opis

                        Carinska kvota (tone)

                        Od 1. 1. 2017.

                        Od 1. 1. 2018.

                        Od 1. 1. 2019.

                        0401

                        Mlijeko i vrhnje, nekoncentrirani, niti s dodanim šećerom ni drugim sladilima:

                        0401 20

                        - s masenim udjelom masti većim od 1 %, ali ne većim od 6 %:

                        - - ne većim od 3 %:

                        0401 20 11

                        - - - u neposrednim pakiranjima neto-sadržaja ne većeg od 2 litre

                        5 432

                        9 506

                        13 580

                        - - većim od 3 %:

                        0401 20 91

                        - - - u neposrednim pakiranjima neto-sadržaja ne većeg od 2 litre

                        720

                        1 440

                        1 440

                        0403

                        Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, neovisno jesu li koncentrirani ili sadrže dodani šećer ili druga sladila ili su aromatizirani ili sadrže dodano voće, orašaste plodove ili kakao ili ne:

                        0403 10

                        - jogurt:

                        - - nearomatiziran niti s dodanim voćem, orašastim plodovima ni kakaom:

                        - - - bez dodanog šećera ni drugih sladila, s masenim udjelom masti:

                        0403 10 11

                        - - - - ne većim od 3 %

                        1 515

                        3 030

                        3 030

                        0403 10 13

                        - - - - većim od 3 %, ali ne većim od 6 %

                        1 520

                        3 040

                        3 040

                        0403 90

                        - ostalo:

                        - - nearomatiziran niti s dodanim voćem, orašastim plodovima ni kakaom:

                        - - - ostalo:

                        - - - - bez dodanog šećera ni drugih sladila, s masenim udjelom masti:

                        0403 90 59

                        - - - - - većim od 6 %

                        1 762,5

                        3 525

                        3 525

                        1601

                        Kobasice i slični proizvodi, od mesa, mesnih klaoničkih proizvoda ili krvi; prehrambeni proizvodi na osnovi tih proizvoda:

                        - ostalo:

                        1601 00 99

                        - - ostalo

                        1 692,5

                        3 385

                        3 385

               PRILOG II.

               „PRILOG IV.a
                  CARINE KOJE SE PRIMJENJUJU NA ROBU PODRIJETLOM IZ BOSNE I HERCEGOVINE PRI UVOZU U EUROPSKU UNIJU

               (iz članka 28. stavka 1.a SSP-a)

                        1.

                        Od datuma stupanja na snagu ili privremene primjene Protokola kako bi se uzelo u obzir pristupanje Hrvatske Europskoj uniji na uvoz iz Bosne i Hercegovine u Europsku uniju primjenjuju se koncesije utvrđene u nastavku. Za godinu 2017. primjenjuje se puni iznos kvote, bez obzira na datum stupanja na snagu ili privremene primjene Protokola.

                        Oznaka KN

                        Opis

                        Količina carinske kvote (tone)

                        Carinska stopa
                        u okviru kvote

                        Carinska stopa
                        iznad kvote

                        0301 91 00

                        0302 11 00

                        0303 14 00

                        0304 42 00

                        ex 0304 52 00

                        0304 82 00

                        ex 0304 99 21

                        ex 0305 10 00

                        ex 0305 39 90

                        0305 43 00

                        ex 0305 59 80

                        ex 0305 69 80

                        Pastrva (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache i Oncorhynchus chrysogaster): živa; svjež ili rashlađen; smrznut; sušen, soljen ili u salamuri, dimljen; fileti i ostalo riblje meso; brašno, krupica i pelete, uporabljivi za prehranu ljudi

                        500

                        0 %

                        70 %
                           carine MFN

                        0301 93 00

                        0302 73 00

                        0303 25 00

                        ex 0304 39 00

                        ex 0304 51 00

                        ex 0304 69 00

                        ex 0304 93 90

                        ex 0305 10 00

                        ex 0305 31 00

                        ex 0305 44 90

                        ex 0305 59 80

                        ex 0305 69 80

                        Riba iz porodice šarana (Cyprinus carpio, Carassius carassius, Ctenopharyngodon idellus, Hypophthalmichthys spp., Cirrhinus spp., Mylopharyngodon piceus): živa; svjež ili rashlađen; smrznut; sušen, soljen ili u salamuri, dimljen; fileti i ostalo riblje meso; brašno, krupica i pelete, uporabljivi za prehranu ljudi

                        140

                        0 %

                        70 %
                           carine MFN

                        ex 0301 99 85

                        0302 85 10

                        0303 89 50

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Zubatac (Dentex dentex) i rumenci (Pagellus spp.): živi; svjež ili rashlađen; smrznut; sušen, soljen ili u salamuri, dimljen; fileti i ostalo riblje meso; brašno, krupica i pelete, uporabljivi za prehranu ljudi

                        30

                        0 %

                        30 %
                           carine MFN

                        ex 0301 99 85

                        0302 84 10

                        0303 84 10

                        ex 0304 49 90

                        ex 0304 59 90

                        ex 0304 89 90

                        ex 0304 99 99

                        ex 0305 10 00

                        ex 0305 39 90

                        ex 0305 49 80

                        ex 0305 59 80

                        ex 0305 69 80

                        Lubin (Dicentrarchus labrax): živ; svjež ili rashlađen; smrznut; sušen, soljen ili u salamuri, dimljen; fileti i ostalo riblje meso; brašno, krupica i pelete, uporabljivi za prehranu ljudi

                        30

                        0 %

                        30 %
                           carine MFN

                        1604 13 11

                        1604 13 19

                        ex 1604 20 50

                        Pripremljene ili konzervirane srdele

                        50

                        6 %

                        100 %

                        1604 16 00

                        1604 20 40

                        Pripremljeni ili konzervirani inćuni

                        70

                        12,5 %

                        100 %

                        2.

                        Carina koja se primjenjuje na sve proizvode iz tarifnog broja HS 1604, osim na pripremljene ili konzervirane sardine i inćune, snižena je na 70 % carine MFN.

               PRILOG III.

               „PRILOG III. PROTOKOLU 1.

                  CARINSKE KONCESIJE BOSNE I HERCEGOVINE ZA PRERAĐENE POLJOPRIVREDNE PROIZVODE PODRIJETLOM IZ EUROPSKE UNIJE

               (iz članka 25. SSP-a)

               Od datuma stupanja na snagu ili privremene primjene Protokola kako bi se uzelo u obzir pristupanje Hrvatske Europskoj uniji ukidaju se uvozne carine u okviru količina carinskih kvota utvrđenih u nastavku. Na uvoz iznad te kvote primjenjuje se carinska stopa najpovlaštenije države. Za godinu 2017. primjenjuje se puni iznos kvote, bez obzira na datum stupanja na snagu ili privremene primjene Protokola.

                        Oznaka KN

                        Opis

                        Carinska kvota (tone)

                        0403

                        Mlaćenica, kiselo mlijeko i vrhnje, jogurt, kefir i ostalo fermentirano ili zakiseljeno mlijeko i vrhnje, neovisno jesu li koncentrirani ili sadrže dodani šećer ili druga sladila ili su aromatizirani ili sadrže dodano voće, orašaste plodove ili kakao ili ne:

                        0403 10

                        - jogurt:

                        - - aromatiziran ili s dodanim voćem, orašastim plodovima ili kakaom:

                        - - - ostali, s masenim udjelom mliječne masti:

                        0403 10 91

                        - - - - ne većim od 3 %

                        480

                        0403 10 93

                        - - - - većim od 3 %, ali ne većim od 6 %

                        130

                        0403 10 99

                        - - - - većim od 6 %

                        25

                        0403 90

                        - ostalo:

                        - - aromatizirano ili s dodanim voćem, orašastim plodovima ili kakaom:

                        - - - ostalo, s masenim udjelom mliječne masti:

                        0403 90 91

                        - - - - ne većim od 3 %

                        530

                        0403 90 93

                        - - - - većim od 3 %, ali ne većim od 6 %

                        55

                        1905

                        Kruh, kolači, keksi i ostali pekarski proizvodi neovisno sadrže li kakao ili ne; hostije, prazne kapsule vrsta pogodnih za farmaceutsku uporabu, pečatne oblate, rižin papir i slični proizvodi:

                        - slatki keksi; vafli i oblate:

                        1905 31

                        - - slatki keksi:

                        - - - potpuno ili djelomično prekriveni čokoladom ili drugim proizvodima s kakaom:

                        1905 31 19

                        - - - - ostalo

                        365

                        - - - ostalo:

                        - - - - ostalo:

                        1905 31 99

                        -- - - - ostalo

                        600

                        1905 32

                        - - vafli i oblate:

                        - - - ostalo:

                        - - - - potpuno ili djelomično prekriveni čokoladom ili drugim proizvodima s kakaom:

                        1905 32 19

                        -- - - - ostalo

                        300

                        1905 90

                        - ostalo:

                        - - ostalo:

                        1905 90 45

                        - - - keksi

                        35

                        2208

                        Nedenaturirani etilni alkohol s volumnim udjelom alkohola manjim od 80 %; rakije, likeri i ostala alkoholna pića:

                        2208 20

                        - alkoholna pića dobivena destilacijom vina od grožđa ili komine od grožđa:

                        - - u posudama obujma 2 litre ili manjeg:

                        2208 20 29

                        - - - ostalo:

                        ex

                        2208 20 29

                        - - - rakija od grožđa i rakija od grožđane komine

                        85

                        ex

                        2208 20 29

                        - - - - ostalo

                        2402

                        Cigare, cigarilosi i cigarete, od duhana ili od nadomjestaka duhana:

                        2402 20

                        - cigarete koje sadrže duhan:

                        2402 20 90

                        - - ostalo

                        3 200

               PRILOG IV.

               „IZMJENE PRILOGA I. PROTOKOLU 7.

                        1.

                        Tablica u točki 1. Priloga I. Protokolu 7. o uvozu vina u Europsku uniju zamjenjuje se tablicom u nastavku:

                        2.

                        Tablica u točki 3. Priloga I. Protokolu 7. o uvozu vina u Bosnu i Hercegovinu zamjenjuje se tablicom u nastavku:


               EUROPSKA KOMISIJA
            Bruxelles, 27.7.2016.
            COM(2016) 519 final
            Preporuka za
            PROVEDBENU ODLUKU VIJEĆAo izricanju novčane kazne Portugalu zbog nepoduzimanja učinkovitih mjera radi smanjenja prekomjernog deficita

               Preporuka za

               PROVEDBENU ODLUKU VIJEĆA

               o izricanju novčane kazne Portugalu zbog nepoduzimanja učinkovitih mjera radi smanjenja prekomjernog deficita

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije,

               uzimajući u obzir Uredbu (EU) br. 1173/2011 Europskog parlamenta i Vijeća od 16. studenoga 2011. o učinkovitoj provedbi proračunskog nadzora u europodručju, a posebno njezin članak 6.,

               budući da:

               (1)Vijeće je odlukom donesenom 12. srpnja 2016 utvrdilo da Portugal nije poduzeo nikakve učinkovite mjere kako bi smanjio prekomjerni deficit kao odgovor na Preporuku Vijeća od 21. lipnja 2013. na temelju članka 126. stavka 7. Ugovora
                  1
               .

               (2)Nakon odluke Vijeća na temelju članka 126. stavka 8. Ugovora, kojom se utvrđuje da Portugal nije poduzeo nikakve učinkovite mjere kako bi smanjio prekomjerni deficit, Komisija bi Vijeću trebala predložiti izricanje novčane kazne.

               (3)Novčana kazna koju bi trebalo izreći Portugalu u načelu bi trebala iznositi 0,2 % BDP-a Portugala u prethodnoj godini, no njezin se iznos može smanjiti ili se ona može ukinuti zbog iznimnih gospodarskih okolnosti ili nakon obrazloženog zahtjeva predmetne države članice.

               (4)BDP Portugala iznosio je 179,37 milijardi eura u 2015., a 0,2 % BDP-a iznosilo bi 358 738 200 eura.

               (5)U skladu s člankom 2. stavkom 3. Uredbe (EU) br. 1173/2011 „iznimne ekonomske prilike” znači okolnosti u kojima se višak državnog deficita iznad referentne vrijednosti smatra iznimnim u smislu članka 126. stavka 2. točke (a) druge alineje UFEU-a i kako je to navedeno u Uredbi Vijeća (EZ) br. 1467/97. U skladu s potonjom uredbom višak državnog deficita izniman je ako proizlazi i. iz neuobičajenog događaja koji je izvan kontrole predmetne države članice i ima znatan učinak na financijski položaj opće države ili ii. iz snažnog gospodarskog pada, što znači negativna godišnja stopa rasta BDP-a ili kumulativni gubitak proizvodnje tijekom dugotrajnog razdoblja vrlo niskog godišnjega rasta BDP-a u odnosu na njegov potencijalni rast.

               (6)Ocjenom primjene navedenih uvjeta na Portugal dolazi se do sljedećih zaključaka:

               Iako se godišnji rast BDP-a Portugala u 2011. i 2012. smanjio brže od očekivanog, gospodarstvo se od proljeća 2013. počelo blago oporavljati. Nezaposlenost je u znatnoj mjeri rasla do 2013., ali se u 2014. počela ponovno smanjivati s početkom oporavka portugalskog gospodarstva. BDP od 2014. raste stopom koja je uglavnom viša od potencijalnog rasta, a očekuje se da će se taj trend nastaviti u 2016. Prema proljetnoj prognozi Komisije 2016. predviđa se daljnji rast BDP-a od 1,5 % tijekom 2016. te njegovo povećanje na 1,7 % u 2017. Prema tome, u razdoblju koje je obuhvaćeno Preporukom Vijeća od 21. lipnja 2013. (2013. – 2015.) nije bilo snažnog pada gospodarske aktivnosti.

               Nadalje, u razdoblju 2013. – 2015. nije zabilježen nikakav neuobičajeni događaj izvan kontrole vlade koji je znatno utjecao na javne financije.

               (7)Dakle, ne postoje iznimne gospodarske okolnosti koje bi zahtijevale smanjenje iznosa novčane kazne.

               (8)Portugal je 18. srpnja 2016. dostavio obrazloženi zahtjev u kojem se od Komisije zahtijeva da Vijeću preporuči iznos novčane kazne jednak nuli. Portugal je u prilog svojem zahtjevu naveo sljedeće razloge:

               (9)Portugal podsjeća na znatan napor fiskalne konsolidacije i strukturne reforme koje su provedene tijekom nedavnog programa gospodarske prilagodbe. Potvrđuje i svoju snažnu predanost smanjenju prekomjernog deficita u 2016., uključujući i obvezu donošenja mjera potrebnih za ispravljanje proračunskih odstupanja, te provedbu fiskalne prilagodbe u 2017. u skladu s fiskalnom preporukom za Portugal koju je Vijeće donijelo 12. srpnja 2016. Portugal smatra da bi primjena kazni štetila ostvarenju proračunskih ciljeva kojima je cilj smanjenje prekomjernog deficita ove godine. Ističe i preuzete obveze u području gospodarske politike, osobito u pogledu stabilizacije financijskog sustava i mjera predloženih u nacionalnom programu reformi 2016. Na kraju, Portugal smatra da su bilo kakve kazne neprimjerene u trenutačnom europskom i međunarodnom okruženju, posebno s obzirom na visoku razinu neizvjesnosti zbog rezultata referenduma o članstvu u Europskoj uniji održanog u Ujedinjenoj Kraljevini.

               (10)Procjena navedenih argumenata dovodi do zaključaka u nastavku.

               (11)Iako Portugal nije poduzeo učinkovite mjere za rješavanje prekomjernog deficita u skladu s Preporukom Vijeća od 21. lipnja 2013., ukupan opseg fiskalne prilagodbe u razdoblju 2010. – 2014. doista je velik. Smanjenje ukupnog deficita iskazano neto nakon jednokratnih mjera za više od 5 % BDP-a potaknuto je poboljšanjem strukturnog salda za više od 6 %. Fiskalna prilagodba popraćena je opsežnim skupom strukturnih reformi u okviru programa prilagodbe koji je uspješno dovršen u lipnju 2014., čime su postavljeni temelji zdravom gospodarskom oporavku. Međutim, zamah je nakon zaključenja gospodarskog programa zaustavljen, kao što se ističe u Odluci Vijeća od 12. lipnja 2016. Veliki izazovi i dalje su prisutni – visoke razine privatnog i javnog duga i dalje opterećuju gospodarstvo, a visoka nezaposlenost sprječava gospodarsku prilagodbu.

               (12)Obveze koje su portugalska tijela vlasti preuzela radi smanjenja prekomjernog deficita u 2016. i poštovanja fiskalne preporuke za Portugal u 2017. važan su pokazatelj da portugalska vlada namjerava poštovati odredbe Pakta o stabilnosti i rastu. Vlada ponovno ističe svoju obvezu preuzetu na sastanku Eurogrupe od 11. veljače
                  2
                da će, prema potrebi, za 2016. donositi fiskalne mjere radi ispravljanja svih mogućih odstupanja od izvršavanja proračuna. Posebno ističe da će zadržati zamrzavanje određenih odobrenih sredstava u iznosu od 0,2 % BDP-a, kao što je istaknuto u programu stabilnosti. U prilogu obrazloženom zahtjevu navode se dodatni podaci o načinu moguće upotrebe navedenih odobrenih sredstava, što obvezu da se ta sredstva neće potrošiti sve dok je zamrzavanje potrebno čini još vjerodostojnijom. Prvo, u njemu se navodi da su odobrena sredstva predviđena za javne institucije za koje se financiranje već povećalo u odnosu na 2015., stoga one u konačnici ne bi mogle zahtijevati dodatno financiranje. Drugo, kako bi imale pristup tim odobrenim sredstvima, sve javne službe dužne su predočiti dozvole za trošenje sredstava, za koje je potrebno izričito odobrenje ministra financija. Na kraju, uz ta sredstva već postoje odobrena proračunska sredstva i pričuve koje također podliježu odobrenju.

               (13)U pogledu trajnog smanjenja prekomjernog deficita, a posebno proračuna za 2017., u obrazloženom zahtjevu uglavnom se upućuje na predstojeći nacrt proračunskog plana, koji se dostavlja u listopadu; njime se preuzimaju obveze ispunjavanja fiskalne preporuke za Portugal, kojom se nalaže strukturna prilagodba od najmanje 0,6 % BDP-a. Riječ je o napretku u odnosu na strukturnu prilagodbu od samo 0,35 % BDP-a iz programa stabilnosti za 2017., premda konkretne mjere prilagodbe tek treba definirati.

               (14)U pogledu navodno štetnog učinka kazni na smanjivanje prekomjernog deficita u 2016. novčana kazna ograničena je člankom 6. stavkom 1. Uredbe (EU) br. 1173/2011 na 0,2 % BDP-a, što je dovoljno malen iznos da se može uskladiti sa smanjenjem prekomjernog deficita. Nadalje, moguće kazne neće utjecati na promjene strukturnog salda.

               (15)Dobrodošla je predanost nastavku strukturnih reformi u ključnim područjima gospodarske politike i mjerama za stabiliziranje bankarskog sustava, koje se navode i u mjerodavnim preporukama upućenima Portugalu. U pogledu ostalih strukturnih reformi planiranih za 2016. i dalje, poput mjera za poboljšanje poslovnog okruženja ili za rješavanje potkapitaliziranosti poduzeća, navedene mjere ne razlikuju se bitno od onih koje već prikazane u nacionalnom programu reformi 2016. Iako su te reforme u načelu zdrave, podložne su rizicima provedbe. Na kraju se u Prilogu izravno upućuje na potrebu utvrđivanja programa za smanjenje loših kredita.

               (16)Kada je riječ o primjerenosti odluke u trenutačnom europskom i međunarodnom okruženju, Vijeće je u potpunosti svjesno sve veće neizvjesnosti u trenutačnom kontekstu, posebno s obzirom na visoku razinu neizvjesnosti zbog rezultata referenduma o članstvu u Europskoj uniji održanog u Ujedinjenoj Kraljevini.

               (17)Uzimajući u obzir obrazloženi zahtjev Portugala te prethodne argumente, a posebno fiskalnu prilagodbu koja je provedena u okviru programa gospodarske prilagodbe popraćenog opsežnim skupom strukturnih reformi; preuzete obveze i. da će, prema potrebi, u 2016. donijeti fiskalne mjere radi ispravljanja svih mogućih odstupanja od izvršavanja proračuna, ii. o dodatnoj strukturnoj prilagodbi od 0,25 % BDP-a u 2017. u odnosu na prilagodbu od 0,35 % BDP-a utvrđenu u travanjskom programu stabilnosti 2016. te iii. o strukturnim reformama u ključnim područjima s obzirom na postojeće izazove, uključujući mjere za stabiliziranje bankarskog sustava, smatra se da argumenti koje je iznio Portugal opravdavaju ukidanje novčane kazne od 0,2 % BDP-a.

               DONIJELO JE OVU ODLUKU:

               Članak 1.

               Ukida se novčana kazna Portugalu u iznosu od 0,2 % BDP-a zbog nepoduzimanja učinkovitih mjera kao odgovor na Preporuku Vijeća od 21. lipnja 2013.

               Članak 2.

               Ova je Odluka upućena Portugalskoj Republici.

               Sastavljeno u Bruxellesu

                  Za Vijeće

                  Predsjednik

                     (1)

                        Vidjeti Odluku Vijeća 427/1

                     (2)

                        Vidjeti

                        Eurogroup Statement 47/16